Marvel Cinematic Universe: Kuudes vaihe

Kuudes vaihe () on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Kuudenteen vaiheeseen kuuluu vähintään seitsemän elokuvaa. Elokuvista ensimmäisenä tullaan julkaisemaan Deadpool 3 vuonna 2024.

Uusina päänänyttelijöinä MCU:hun liittyy elokuvien puolella Ryan Reynolds, joka palaa X-Men-elokuvasarjasta näyttelemään Wade Wilsonia / Deadpoolia.

Elokuvat 

Lisäksi kaksi nimeämätöntä elokuva on asetettu ensi-iltaan päivämäärille 25. heinäkuuta 2025, 7. marraskuuta 2025 ja 13. helmikuuta 2026.

Deadpool 3 (2024) 
Disneyn paljastettua joulukuussa 2017, että yhtiö aikoo ostaa suurimman osan 21st Century Foxista, Disneyn toimitusjohtaja Bob Iger sanoi, että hahmoa X-Men -elokuvasarjan elokuvissa Deadpool (2016) ja Deadpool 2 (2018) näytellyt Ryan Reynolds palaisi rooliinsa näyttelemään MCU:hun sijoittuvassa R-ikärajoitetussa (Suomessa 16) elokuvassa, kun taas muut MCU-elokuvat ovat ikärajaltaan PG-13 (Suomessa 12). Joulukuussa 2019 Reynolds vahvisti Marvel Studiosin kehittelevän kolmatta Deadpool-elokuvaa. Marraskuussa 2020 Wendy Molyneux ja Lizzie Molyneux-Logelin palkattiin elokuvan käsikirjoittajiksi. Samalla vahvistettiin Reynoldsin palaavan hahmon näyttelijäksi sekä elokuvan R-ikärajoitus. Maaliskuussa 2022 Rhett Reese ja Paul Wernick, kahden ensimmäisen elokuvan käsikirjoittajat, palkattiin tekemään uusi käsikirjoitus, kun taas Shawn Levy paljastettiin elokuvan ohjaajaksi. Reynoldsin oma tuotantoyhtiö Maximum Effort osallistuu elokuvan tuottamiseen. Kuvausten odotetaan alkavan Vancouverissa, Kanadassa, vuoden 2022 jälkeen. Deadpool 3 saa ensi-iltansa 8. marraskuuta 2024.

Hugh Jackman palaa X-Men-elokuvasarjasta näyttelemään James ”Logan” Howlettia / Wolverinea.

Fantastic Four (2025) 
Vuoden 2019 San Diego Comic-Con Internationalissa Feige paljasti Ihmenelosten tulevan liittymään MCU:hun uudessa ryhmään keskittyvässä elokuvassa. Joulukuussa 2020, Disneyn Investor Day -tapahtumassa, Jon Watts paljastettiin uuden Fantastic Fourin ohjaajaksi, kunnes vetäytyi ohjaajan paikalta huhtikuussa 2022 pitääksen tauon supersankarielokuvien ohjaamisesta. Elokuun lopussa, Matt Shakman, joka oli aiemmin ohjannut Disney+-sarja WandaVisionin (2021), osallistui neuvotteluihin elokuvan ohjaamisesta, Feige vahvistaessa Shakmanin valinta uudeksi ohjaajaksi seuraavan kuukauden aikana D23-messuilla. Kuvaukset tullaan aloittamaan vuonna 2023. Myöhemmin, syyskuun aikana, Jeff Kaplanin ja Ian Springersin paljastettiin käsikirjoittavan elokuva. Fantastic Four tulee saamaan ensi-iltansa 14. helmikuuta 2025.

Avengers: The Kang Dynasty (2025) 

Vuoden 2022 San Diego Comic-Con Internationalissa Marvel Studios paljasti Avengers: The Kang Dynastyn osaksi MCU:n kuudetta vaihetta. Pian tämän jälkeen paljastettiin, että Destin Daniel Cretton tulee ohjaamaan elokuvan. Ja syyskuussa Ant-Man and the Wasp: Quantumanian (2023) käsikirjoittaja Jeff Loveness paljastettiin elokuvan käsikirjoittajaksi. Avengers: The Kang Dynasty tulee saamaan ensi-iltansa 2. toukokuuta 2025.

Avengers: Secret Wars (2026) 
Vuoden 2022 San Diego Comic-Con Internationalissa Marvel Studios paljasti Avengers: The Kang Dynastyn MCU:n kuudennen vaiheen ja ”Multiversumi-saagan” viimeiseksi elokuvaksi. Avengers: Secret Wars tulee saamaan ensi-iltansa 7. marraskuuta 2025. Lokakuussa, Lokin ensimmäisen tuotantokauden (2021) pääkäsikirjoittaja ja Doctor Strange in the Multiverse of Madnessin (2022) käsikirjoittaja Michael Waldron paljastettiin elokuvan käsikirjoittajaksi. Avengers: Secret Wars tulee saamaan ensi-iltansa 1. toukokuuta 2026.

Lähteet

Marvel Cinematic Universen vaiheet